GST
జిఎస్‌టితో 14శాతం వసూళ్లు 
హైదరాబాద్‌, జూలై 3: జిఎస్‌టి అమలులోకి వచ్చినతర్వాత హైదరా బాద్‌ జోన్‌లో 14శాతం వసూళ్లు పెరుగుతాయని కేంద్ర పన్నులు, కస్టమ్స్‌ విబాగం చీఫ్‌ కమిషనర్‌సందీప్‌ ఎంభట్నాగర్‌ వెల్లడించారు. సెంట్రల్‌ ఎక్సైజ్‌, సర్వీస్‌టాక్స్‌ గత ఏడాది తెలంగాణలో 14,500 కోట్లు వసూలుచేసామని, ఈ ఏడాది 14శాతం వృద్ధి ఉంటుందని ధీమావ్యక్తంచేసారు. జిఎస్‌టిడే వేడుకల సందర్భంగాజరిగిన ప్రత్యేక కార్యక్రమంలో భట్నాగర్‌ పాల్గొని మాట్లాడారు. సేవాపన్ను పరిధి లో 66వేలరిజిస్ట్రేషన్లు ఉన్నాయని, సెంట్రల్‌ఎక్సైజ్‌పరంగా 13వేల రిజిస్ట్రేషన్లు ఉన్నాయని, వ్యోట్‌పరంగా 2.93 లక్షల రిజిస్ట్రేషన్లు ఉన్నాయన్నారు. మొత్తం 86శాతం రిజిస్ట్రేషన్లు ఇపుడు జిఎస్‌టికి బదిలీ అవుతున్నాయన్నారు. జిఎస్‌టి డే సందర్భంగా భట్నాగర్‌ ఒక వెబ్‌పోర్టల్‌ను తెలంగాణ రాష్ట్ర జిఎస్‌టి, హైదరాబాద్‌జిఎస్‌టిజోన్‌కు విడుదలచేసారు.
ఈవెబ్‌సైట్‌ సమగ్ర సమాచారం అందిస్తుంద న్నారు. జిఎస్‌టి చట్టాలు, నిబంధనలు, నోటిఫికేషన్లు, సర్క్యులర్లు, ట్రేడ్‌ నోటీసులు వంటివి మొత్తం అందిస్తాయన్నారు. ఇక కమిషరేట్‌ కార్యాయాలు తమతమ పరిధికి సంబంధించిన సమాచారం అంది స్తాయన్నారు. హైదరాబాద్‌ జిఎస్‌టిజోన్‌ ఒక ప్రత్యేక జిఎస్‌టి సేవా కేంద్రాన్ని ఏర్పాటుచేసిందని, అలాగే జిఎస్‌టి మార్గదర్శిని కూడా తెచ్చిందన్నారు. హెరిటేజ్‌ ఎగ్జిక్యూటివ్‌ డైరెక్టర్‌ నారాబ్రాహ్మణి మాట్లా డుతూ కొన్నిడెయిరీ ఉత్పత్తులను తగ్గించామని, జిఎస్‌టిలో పన్ను తగ్గింపుకారణంగా కొన్ని ఉత్పత్తులు నిలిపి వేసినట్లు తెలిపారు. అపోలో జెఎండి సంగీతారెడ్డి మాట్లాడుతూ గతంలో తెలంగాణ, ఆంధ్రప్రదేశ్‌, కర్ణా టక రాష్ట్రాల్లోఉన్న విలాసపన్ను తొలగింపువల్ల ఆపన్నుప్రయోజనాలను లబ్ధిదారులకే అందిస్తామన్నారు.